Informējam, ka no 2020. gada 1. janvāra Meža pētīšanas stacijas rīkotajās cirsmu un kokmateriālu izsolēs varēs piedalīties tikai tāds uzņēmums, kura darba ņēmēju mēneša vidējie darba ienākumi pēdējā kalendārā gada laikā nebūs bijuši zemāki par 70 % no darba ņēmēju mēneša vidējiem darba ienākumiem valstī mežizstrādes nozarē (saimnieciskās darbības statistiskās klasifikācijas (NACE 2. red.) kods 02.20).

Kā apliecinājums tam, ka uzņēmums atbilst šai prasībai, būs Valsts ieņēmuma dienesta izsniegta izziņa par uzņēmuma darbinieku vidējiem mēneša ienākumiem brīvi izvēlētā nepārtrauktā trīs ceturkšņu periodā. Šai izziņai būs jābūt par periodu, kura sākums nav vecāks par 2019. gada 1. janvāri. Šādu izziņu izsoles dalībniekam būs jāiesniedz Meža pētīšanas stacijai līdz pirmajai izsolei 2020. gadā, kurai tas pieteiksies piedalīties. Iesniegtā izziņa apliecinās uzņēmuma atbilstību šai prasībai visā 2020. gada periodā.